อีกรีวิวปิดท้ายเทศกาลกินเจปีนี้ ร้านอาหารเจอยู่อี่ร้านนี้ขายเจตลอดปี วัตถุดิบส่วนใหญ่เป็นวัตถุดิบแปรรูปจากไต้หวัน โดยเน้นทำจากเต้าหู้ มีขายอาหารสำเร็จรูปเป็นแพ๊คๆและไปทำเองที่บ้าน และอาหารตามสั่งทานที่ร้าน ปกติมาทานร้านนี้ข้อเสียมี2อย่างที่ต้องทำใจคือที่จอดรถ(ต้องจอดในซอยที่ขายซึ่งซอยแคบ หรือไม่ก็ต้องจอดหน้าปากซอย) และอาหารช้า อย่างหลังนี่ต้องทำใจ ยิ่งช่วงเทศกาลเจคนยิ่งเยอะใหญ่ วันนี้รอไปเกือบ2ชม. ????????เหงื่อตก ยุงกัดไปตามๆกัน 
โดยเทศกาลทานเจนี้ หากไม่ต้องการรออาหารนาน ทางร้านมีอาหารพิเศษอยู่3อย่าง (ทำไว้แล้ว รอไม่นาน) 1.ข้าวมันเป็ด 2. ข้าวแกงกะหรี่แฮม 3.ข้าวแฮม3รส

อาหารที่ทานค่ะ
ลาบเป็ด80.-
รสชาติดีมาก เป็นเมนูที่พลาดไม่ได้ทุกครั้งที่ทาน เต้าหู้ปรุงรสเป็ดที่ทางร้านใช้ นุ่มๆเคี้ยวง่าย รสชาติเหมือนเป็ดเลย ส่วนรสลาบเผ็ดจัดจ้าน หอมกลิ่นผักชีฝรั่งที่ใส่มาอร่อยจริงๆค่ะ

เต้าหู้ทรงเครื่อง60.-
แบ่งทานได้ถึง4คน ใช้เต้าหู้ขาวชุบแป้งทอด มีแฮมเจหั่นเต๋า เห็ดหอม ปรุงรสมาเข้มข้นดี

ปลาราดพริก60-80.-
เป็นเมนูใหม่ที่เพิ่งทานครั้งแรก เนื่องจากเกี้ยวเย็นตาโฟกรอบหมด 
เต้าหู้ปรุงรสปลามีใส่สาหร่ายมานิดๆด้านนอก ชุบแป้งทอดมากรอบนิดๆ ส่วนซอสพริกออกเปรี้ยวหวานเผ็ดค่ะ ใช้ได้เลยจานนี้

สะตอผัดกุ้ง80.-
ใครชอบทานสะตอแนะนำเลย ผัดมาคู่กับหมูสับเจและกุ้งเจ ใส่กะทิเล็กน้อย รสชาติดีค่ะ

ข้อเด่นของร้านนี้
-อาหารหลากหลายมากๆ
-ราคาไม่แพง
-ถึงคนเยอะแต่อาเฮียคนรับออเดอร์ยังคงยิ้มแย้ม ไม่มีอารมณ์บูดตึงตามคนรอ ^^
-อาหารอร่อย ????????????????จริง